ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องระเบียบสำหรับการรับตรวจสอบและรับรองมาตรฐานของเครื่องโทรคมนาคมและอุปกรณ์โดยสำนักงานคณะกรรมการกิจการโทรคมนาคมแห่งชาติ โดยที่คณะกรรมการกิจการโทรคมนาคมแห่งชาติได้ประกาศกำหนดหลักเกณฑ์สำหรับการตรวจสอบและรับรองมาตรฐานของเครื่องโทรคมนาคมและอุปกรณ์ไว้จึงเป็นการสมควรที่จะกำหนดระเบียบว่าด้วยวิธีการ ขั้นตอนและค่าธรรมเนียมสำหรับการรับทำการตรวจสอบและรับรองมาตรฐานที่กฎหมายบัญญัติให้เป็นอำนาจหน้าที่ของสำนักงานคณะกรรมการกิจการโทรคมนาคมแห่งชาติให้สอดคล้องเป็นไปตามประกาศคณะกรรมการกิจการโทรคมนาคมแห่งชาติดังกล่าวอาศัยอำนาจตามความในมาตรา๕๑ (๕) (๑๗) (๒๑) ประกอบมาตรา ๗๘วรรคหนึ่งแห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๓๕ แห่งพระราชบัญญัติการประกอบกิจการโทรคมนาคมพ.ศ. ๒๕๔๔อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๒๙ (๕) แห่งพระราชบัญญัติวิทยุคมนาคม พ.ศ. ๒๔๙๘อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๗และมาตรา ๖๑ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยบทบัญญัติแห่งกฎหมายคณะกรรมการกิจการโทรคมนาคมแห่งชาติจึงประกาศกำหนดระเบียบสำหรับการรับตรวจสอบและรับรองมาตรฐานของเครื่องโทรคมนาคมและอุปกรณ์โดยสำนักงานคณะกรรมการกิจการโทรคมนาคมแห่งชาติไว้ดังต่อไปนี้ข้อ๑ ในประกาศนี้ให้ใช้คำนิยามตามที่กำหนดไว้ในประกาศคณะกรรมการกิจการโทรคมนาคมแห่งชาติ เรื่องการตรวจสอบและรับรองมาตรฐานของเครื่องโทรคมนาคมและอุปกรณ์หมวด ๑คุณสมบัติผู้ยื่นขอ ข้อ๒ผู้ยื่นขอให้มีการตรวจสอบและรับรองมาตรฐาน ต้องมีคุณสมบัติดังต่อไปนี้๒.๑เป็นบุคคลธรรมดาที่มีสัญชาติไทย หรือ๒.๒เป็นนิติบุคคลซึ่งจัดตั้งขึ้นตามกฎหมายไทยในกรณีของนิติบุคคลที่จัดตั้งตามกฎหมายต่างประเทศหรือมีสถานที่ตั้งอยู่ในต่างประเทศจะต้องมีตัวแทนที่เป็นบุคคลหรือนิติบุคคลไทยเป็นผู้ยื่นขอให้สำนักงานกำหนดรหัสประจำตัวของผู้ประกอบการ(supplier code) ๔ หลักให้กับผู้ยื่นขอข้อ๓ ในกรณีที่ผู้ยื่นขอ เป็นผู้ผลิตผู้นำเข้า หรือผู้จำหน่ายเครื่องวิทยุคมนาคมหรืออุปกรณ์วิทยุคมนาคมจะต้องเป็นผู้ได้รับใบอนุญาตที่เกี่ยวข้องตามกฎหมายว่าด้วยวิทยุคมนาคมด้วยหมวด ๒การทดสอบเครื่องโทรคมนาคมและอุปกรณ์ ข้อ๔สำนักงานรับดำเนินการทดสอบเครื่องโทรคมนาคมและอุปกรณ์ตามขอบข่ายการให้บริการทดสอบที่ระบุไว้ในประกาศของสำนักงานข้อ๕เครื่องโทรคมนาคมและอุปกรณ์ที่ส่งให้สำนักงานทดสอบต้องเป็นเครื่องโทรคมนาคมและอุปกรณ์ที่ไม่มีการดัดแปลงใด ๆ ให้ผิดแผกไปจากที่ระบุไว้ในเอกสารแสดงลักษณะทางเทคนิคของผู้ผลิตข้อ๖ผู้ยื่นขอต้องจัดส่งเครื่องโทรคมนาคมและอุปกรณ์ จำนวนไม่น้อยกว่า ๑เครื่องพร้อมเอกสารดังต่อไปนี้๖.๑แบบคำขอที่กรอกรายละเอียดครบถ้วนสมบูรณ์ ตามที่สำนักงานกำหนด๖.๒เอกสารหลักฐานแสดงการมีคุณสมบัติครบถ้วนตาม หมวด ๑ ของประกาศนี้๖.๓เอกสารแสดงลักษณะทางเทคนิคของเครื่องโทรคมนาคมและอุปกรณ์ เป็นต้นว่า แค้ตตาล็อก (Catalogue)หรือ ข้อกำหนดทางวิชาการ (Technical Specifications)๖.๔คู่มือการใช้งาน (Operation Manual) คู่มือการซ่อมบำรุงรักษา (Maintenance Manual / Service Manual) หรือคู่มือสำหรับการตรวจสอบหรือทดสอบ(ถ้ามี)๖.๕แผนผังวงจร (Circuit Diagram)ข้อ๗ เอกสารประกอบการทดสอบในข้อ ๖.๓ -๖.๕ ต้องเป็นภาษาไทยหรือภาษาอังกฤษจำนวนไม่น้อยกว่า ๑ ชุดโดยเป็นเอกสารต้นฉบับหรือสำเนาก็ได้ ทั้งนี้ หากเอกสารใดเป็นสำเนาต้องมีการรับรองความถูกต้องของสำเนาดังกล่าวและหากเอกสารใดเป็นภาษาอื่นผู้ยื่นขอต้องแปลเอกสารดังกล่าวเป็นภาษาไทยหรือภาษาอังกฤษและจัดส่งเอกสารฉบับแปลพร้อมหนังสือรับรองการแปลเพิ่มเติมจากเอกสารต้นฉบับด้วยข้อ๘วิธีการและขั้นตอนการดำเนินการทดสอบมี ดังนี้๘.๑ผู้ยื่นขอดำเนินการส่งเครื่องโทรคมนาคมและอุปกรณ์ พร้อมเอกสารตามที่กำหนดในข้อ ๖พร้อมชำระค่าธรรมเนียมต่อสำนักงาน๘.๒สำนักงานจะแจ้งระยะเวลาในการดำเนินการให้กับผู้ยื่นขอทราบ ซึ่งในกรณีปกติจะใช้เวลาไม่เกิน ๑๐ วันทำการ๘.๓ในระหว่างการดำเนินการ สำนักงานอาจแจ้งให้ผู้ยื่นขอจัดส่งข้อมูลหรือเอกสารอื่นที่จำเป็นต่อการดำเนินการเพิ่มเติมได้๘.๔สำนักงานจะดำเนินการทดสอบ โดยใช้หลักการของการทดสอบตัวอย่างหรือการทดสอบเฉพาะแบบ (Type Testing) ซึ่งหมายถึง การทดสอบเครื่องโทรคมนาคมและอุปกรณ์จำนวน ๑ เครื่องหรือมากกว่า ที่ส่งมาเป็นตัวอย่างของแบบรุ่นเดียวกันกับที่ผลิตหรือนำเข้าโดยถือว่าตัวอย่างนั้นเป็นตัวแทนของเครื่องโทรคมนาคมและอุปกรณ์แบบรุ่นที่ผลิตหรือนำเข้านั้นทั้งหมด๘.๕สำนักงานจะใช้วิธีการทดสอบตามที่คณะกรรมการประกาศกำหนดไว้ในมาตรฐานทางเทคนิคสำหรับเครื่องโทรคมนาคมและอุปกรณ์นั้นในกรณีที่คณะกรรมการมิได้ประกาศกำหนดไว้ให้สำนักงานทำการทดสอบโดยพิจารณาเทียบเคียงกับวิธีการทดสอบที่กำหนดไว้ในมาตรฐานทางเทคนิคหรือข้อกำหนดระดับระหว่างประเทศระดับภูมิภาคหรือระดับประเทศ ตามที่เห็นสมควรได้โดยให้ระบุวิธีการทดสอบที่ใช้ไว้ในรายงานผลการทดสอบด้วย๘.๖สำนักงานจะส่งคืนเครื่องโทรคมนาคมและอุปกรณ์ พร้อมรายงานผลการทดสอบ (Test Report) จำนวน ๑ ฉบับซึ่งแสดงรายละเอียดผลการทดสอบคุณสมบัติหรือลักษณะทางเทคนิคของเครื่องโทรคมนาคมและอุปกรณ์ให้แก่ผู้ยื่นขอ๘.๗สำนักงานจะเก็บรักษาเอกสารหลักฐานประกอบการทดสอบไว้เป็นเวลา ๑๐ ปีโดยไม่คืนให้แก่ผู้ยื่นขอเพื่อใช้เป็นหลักฐานประกอบการตรวจติดตามโดยหน่วยงานที่มีอำนาจหน้าที่ข้อ๙ในกรณีที่ผู้ยื่นขอได้ส่งเครื่องโทรคมนาคมและอุปกรณ์ให้สำนักงานดำเนินการทดสอบแล้วผลการทดสอบแสดงให้เห็นว่าเครื่องโทรคมนาคมและอุปกรณ์นั้นอาจไม่สอดคล้องตามมาตรฐานทางเทคนิคหรือข้อกำหนดทางเทคนิคของคณะกรรมการผู้ยื่นขอสามารถส่งเครื่องโทรคมนาคมและอุปกรณ์นั้นมาเพื่อทดสอบซ้ำได้อีกหนึ่งครั้ง ภายในระยะเวลา ๓ เดือนนับแต่วันที่ได้รับรายงานผลการทดสอบโดยเสียค่าธรรมเนียมในการทดสอบครึ่งหนึ่งของอัตราค่าธรรมเนียมปกติหลังจากพ้นกำหนดระยะเวลาดังกล่าวแล้วให้ถือว่าเป็นการยื่นขอใหม่ข้อ๑๐สำนักงานไม่ต้องรับผิดชอบต่อความชำรุดเสียหายอันอาจเกิดขึ้นกับเครื่องโทรคมนาคมและอุปกรณ์ที่ส่งมาทำการทดสอบเว้นแต่ความชำรุดเสียหายที่เกิดขึ้นโดยความจงใจหรือความประมาทเลินเล่อของเจ้าหน้าที่สำนักงานข้อ๑๑ค่าธรรมเนียมในการยื่นขอทดสอบตามข้อ ๘ ให้เป็นไปตามที่กำหนดไว้ในภาคผนวกทั้งนี้ ค่าธรรมเนียมดังกล่าวไม่สามารถเรียกคืนได้หมวด ๓การจดทะเบียนเครื่องโทรคมนาคมและอุปกรณ์ ข้อ๑๒สำนักงานรับดำเนินการจดทะเบียนเครื่องโทรคมนาคมและอุปกรณ์ประเภท กตามหลักเกณฑ์ที่กำหนดไว้ใน หมวด ๒ ของประกาศคณะกรรมการกิจการโทรคมนาคมแห่งชาติเรื่อง การตรวจสอบและรับรองมาตรฐานของเครื่องโทรคมนาคมและอุปกรณ์ข้อ๑๓ผู้ยื่นขอจดทะเบียนเครื่องโทรคมนาคมและอุปกรณ์ประเภท กต้องยื่นเอกสารเพื่อประกอบการพิจารณา ดังต่อไปนี้๑๓.๑แบบคำขอที่กรอกรายละเอียดครบถ้วนสมบูรณ์ ตามที่สำนักงานกำหนด๑๓.๒เอกสารหลักฐานแสดงการมีคุณสมบัติครบถ้วนตาม หมวด ๑ ของประกาศนี้๑๓.๓เอกสารแสดงลักษณะทางเทคนิคของเครื่องโทรคมนาคมและอุปกรณ์ เป็นต้นว่า แค้ตตาล็อก (Catalogue)หรือ ข้อกำหนดทางวิชาการ (Technical Specifications)๑๓.๔เอกสารหลักฐานยืนยันว่าเครื่องโทรคมนาคมและอุปกรณ์ได้ผ่านการตรวจสอบและรับรองมาตรฐานเป็นต้นว่า รายงานผลการทดสอบ (Test Report) ผลการรับรอง (Approval Certificate)หรือใบรับรองแสดงความสอดคล้องตามมาตรฐาน (Certificate of Conformity)๑๓.๕เอกสารหลักฐานยืนยันความสามารถของหน่วยตรวจสอบและรับรองมาตรฐาน เป็นต้นว่าใบอนุญาตหน่วยตรวจสอบและรับรองมาตรฐานของคณะกรรมการหรือใบรับรองระบบงานของห้องปฏิบัติการ (Accreditation Certificate)๑๓.๖รูปถ่ายของเครื่องโทรคมนาคมและอุปกรณ์ ซึ่งแสดงให้เห็นด้านหน้าด้านหลัง ด้านข้างและตราอักษร แบบ/รุ่น ของเครื่องโทรคมนาคมและอุปกรณ์นั้นข้อ๑๔ เอกสารประกอบการจดทะเบียนในข้อ๑๓.๓ - ๑๓.๕ ต้องเป็นภาษาไทยหรือภาษาอังกฤษ จำนวนไม่น้อยกว่า ๑ ชุดโดยเป็นเอกสารต้นฉบับหรือสำเนาก็ได้ ทั้งนี้ หากเอกสารใดเป็นสำเนา ต้องมีการรับรองความถูกต้องของสำเนาดังกล่าวและหากเอกสารใดเป็นภาษาอื่นผู้ยื่นขอต้องแปลเอกสารดังกล่าวเป็นภาษาไทยหรือภาษาอังกฤษและจัดส่งเอกสารฉบับแปลพร้อมหนังสือรับรองการแปลเพิ่มเติมจากเอกสารต้นฉบับด้วยข้อ๑๕วิธีการและขั้นตอนการดำเนินการจดทะเบียนมีดังนี้๑๕.๑ผู้ยื่นขอดำเนินการส่งเอกสารตามที่กำหนดในข้อ ๑๓ พร้อมชำระค่าธรรมเนียมต่อสำนักงาน๑๕.๒สำนักงานจะแจ้งระยะเวลาในการดำเนินการให้กับผู้ยื่นขอทราบ ซึ่งในกรณีปกติจะใช้เวลาไม่เกิน ๓ วันทำการ๑๕.๓ในระหว่างการดำเนินการ สำนักงานอาจแจ้งให้ผู้ยื่นขอจัดส่งข้อมูลหรือเอกสารอื่นที่จำเป็นต่อการดำเนินการเพิ่มเติมได้๑๕.๔สำนักงานจะดำเนินการพิจารณาจดทะเบียนโดยตรวจสอบความถูกต้องครบถ้วนสมบูรณ์ของเอกสารและเปรียบเทียบความสอดคล้องตามมาตรฐานทางเทคนิคหรือข้อกำหนดทางเทคนิคที่คณะกรรมการกำหนดดังนี้(๑)ในกรณีเครื่องโทรคมนาคมและอุปกรณ์ไม่สอดคล้องตามมาตรฐานทางเทคนิคหรือข้อกำหนดทางเทคนิคสำนักงานจะไม่รับจดทะเบียน และแจ้งให้ผู้ยื่นขอทราบเป็นลายลักษณ์อักษรพร้อมเหตุผล(๒)ในกรณีเครื่องโทรคมนาคมและอุปกรณ์สอดคล้องตามมาตรฐานทางเทคนิคหรือข้อกำหนดทางเทคนิคสำนักงานจะรับจดทะเบียนและออกหมายเลขการจดทะเบียนเครื่องโทรคมนาคมและอุปกรณ์ให้กับผู้ยื่นขอ๑๕.๕สำนักงานจะเก็บบันทึกข้อมูลของเครื่องโทรคมนาคมและอุปกรณ์ที่จดทะเบียนแล้วและประกาศให้ทราบโดยทั่วกันผ่านทาง website ของสำนักงาน๑๕.๖สำนักงานจะเก็บรักษาเอกสารประกอบการรับจดทะเบียนตามระยะเวลาที่กำหนดไว้ในระเบียบคณะกรรมการที่เกี่ยวข้องข้อ๑๖ผู้ประกอบการมีหน้าที่ต้องแสดงเครื่องหมายการได้รับการตรวจสอบและรับรองมาตรฐานที่ตัวเครื่องโทรคมนาคมและอุปกรณ์ตามหลักเกณฑ์ที่กำหนดไว้ในประกาศคณะกรรมการกิจการโทรคมนาคมแห่งชาติ เรื่องการตรวจสอบและรับรองมาตรฐานของเครื่องโทรคมนาคมและอุปกรณ์ ทั้งนี้ ในวาระเริ่มแรกสำนักงานจะออกเครื่องหมายดังกล่าวให้กับผู้ประกอบการตามจำนวนที่ผู้ประกอบการแจ้งความประสงค์ เป็นรายครั้งจนกว่าคณะกรรมการจะกำหนดเป็นอย่างอื่นข้อ๑๗ค่าธรรมเนียมในการยื่นขอจดทะเบียนตามข้อ ๑๕ และค่าธรรมเนียมในการออกเครื่องหมายตามข้อ๑๖ ให้เป็นไปตามที่กำหนดไว้ใน ภาคผนวก ทั้งนี้ค่าธรรมเนียมดังกล่าวไม่สามารถเรียกคืนได้หมวด ๔การรับรองเครื่องโทรคมนาคมและอุปกรณ์ ข้อ๑๘สำนักงานรับดำเนินการรับรองเครื่องโทรคมนาคมและอุปกรณ์ประเภท ขตามหลักเกณฑ์ที่กำหนดไว้ใน หมวด ๓ ของประกาศคณะกรรมการกิจการโทรคมนาคมแห่งชาติเรื่อง การตรวจสอบและรับรองมาตรฐานของเครื่องโทรคมนาคมและอุปกรณ์ข้อ๑๙ผู้ยื่นขอรับรองเครื่องโทรคมนาคมและอุปกรณ์ประเภท ขต้องยื่นเอกสารเพื่อประกอบการพิจารณา ดังต่อไปนี้๑๙.๑แบบคำขอที่กรอกรายละเอียดครบถ้วนสมบูรณ์ ตามที่สำนักงานกำหนด๑๙.๒เอกสารหลักฐานแสดงการมีคุณสมบัติครบถ้วนตาม หมวด ๑ ของระเบียบนี้๑๙.๓เอกสารแสดงลักษณะทางเทคนิคของเครื่องโทรคมนาคมและอุปกรณ์ เป็นต้นว่า แค้ตตาล็อก (Catalogue)หรือ ข้อกำหนดทางวิชาการ (Technical Specifications)๑๙.๔รายงานผลการทดสอบ (Test Report)๑๙.๕เอกสารหลักฐานยืนยันความสามารถของหน่วยตรวจสอบและรับรองมาตรฐาน เป็นต้นว่าใบอนุญาตหน่วยตรวจสอบและรับรองมาตรฐานของคณะกรรมการหรือใบรับรองระบบงานของห้องปฏิบัติการ (Accreditation Certificate)๑๙.๖ใบรับรองตัวอย่างเครื่องโทรคมนาคมและอุปกรณ์ที่ออกโดยสำนักงาน (ถ้ามี)๑๙.๗รูปถ่ายของเครื่องโทรคมนาคมและอุปกรณ์ ซึ่งแสดงให้เห็นด้านหน้าด้านหลัง ด้านข้างและตราอักษร แบบ/รุ่น ของเครื่องโทรคมนาคมนั้นข้อ๒๐ เอกสารประกอบการขอการรับรองในข้อ๑๙.๓ - ๑๙.๖ ต้องเป็นภาษาไทยหรือภาษาอังกฤษ จำนวนไม่น้อยกว่า ๑ ชุด โดยเป็นเอกสารต้นฉบับหรือสำเนาก็ได้ทั้งนี้ หากเอกสารใดเป็นสำเนา ต้องมีการรับรองความถูกต้องของสำเนาดังกล่าวและหากเอกสารใดเป็นภาษาอื่นผู้ยื่นขอต้องแปลเอกสารดังกล่าวเป็นภาษาไทยหรือภาษาอังกฤษและจัดส่งเอกสารฉบับแปลพร้อมหนังสือรับรองการแปลเพิ่มเติมจากเอกสารต้นฉบับด้วยข้อ๒๑วิธีการและขั้นตอนการดำเนินการรับรองมีดังนี้๒๑.๑ผู้ยื่นขอส่งเอกสารตามที่กำหนดในข้อ ๑๙ พร้อมชำระค่าธรรมเนียมต่อสำนักงาน๒๑.๒สำนักงานจะแจ้งระยะเวลาในการดำเนินการให้กับผู้ยื่นขอทราบ ซึ่งในกรณีปกติจะใช้เวลาไม่เกิน ๕ วันทำการ๒๑.๓ในระหว่างการดำเนินการสำนักงานอาจแจ้งให้ผู้ยื่นขอจัดส่งข้อมูลหรือเอกสารอื่นที่จำเป็นต่อการดำเนินการเพิ่มเติมได้๒๑.๔สำนักงานจะดำเนินการพิจารณา โดยตรวจสอบความถูกต้อง ครบถ้วนสมบูรณ์ของเอกสารและเปรียบเทียบผลการทดสอบกับมาตรฐานทางเทคนิคหรือข้อกำหนดทางเทคนิคที่คณะกรรมการกำหนดดังนี้(๑)ในกรณีผลการทดสอบ แสดงให้เห็นว่าไม่สอดคล้องตามมาตรฐานหรือข้อกำหนดสำนักงานจะไม่รับรอง และแจ้งให้ผู้ยื่นขอทราบเป็นลายลักษณ์อักษรพร้อมเหตุผล(๒)ในกรณีผลการทดสอบ แสดงให้เห็นว่าสอดคล้องตามมาตรฐานหรือข้อกำหนดสำนักงานจะออกใบรับรองตัวอย่างเครื่องโทรคมนาคมและอุปกรณ์นั้นซึ่งระบุหมายเลขการรับรองเครื่องโทรคมนาคมและอุปกรณ์ (Approval Number) ไว้ด้วย๒๑.๕สำนักงานจะเก็บบันทึกข้อมูลของเครื่องโทรคมนาคมและอุปกรณ์ที่ผ่านการรับรองแล้วและประกาศให้ทราบโดยทั่วกันทาง web site ของสำนักงาน๒๑.๖สำนักงานจะเก็บรักษาเอกสารประกอบการรับรองตามระยะเวลาที่กำหนดไว้ในระเบียบคณะกรรมการที่เกี่ยวข้องข้อ๒๒ผู้ประกอบการมีหน้าที่ต้องแสดงเครื่องหมายการได้รับการตรวจสอบและรับรองมาตรฐานที่ตัวเครื่องโทรคมนาคมและอุปกรณ์ตามหลักเกณฑ์ที่กำหนดไว้ในประกาศคณะกรรมการกิจการโทรคมนาคมแห่งชาติ เรื่องการตรวจสอบและรับรองมาตรฐานของเครื่องโทรคมนาคมและอุปกรณ์ ทั้งนี้ ในวาระเริ่มแรกสำนักงานจะออกเครื่องหมายดังกล่าวให้กับผู้ประกอบการตามจำนวนที่ผู้ประกอบการแจ้งความประสงค์ เป็นรายครั้งจนกว่าคณะกรรมการจะกำหนดเป็นอย่างอื่นข้อ๒๓ ค่าธรรมเนียมในการยื่นขอการรับรองตามข้อ๒๑ และค่าธรรมเนียมในการออกเครื่องหมายตามข้อ ๒๒ ให้เป็นไปตามที่กำหนดไว้ในภาคผนวก ทั้งนี้ ค่าธรรมเนียมดังกล่าวไม่สามารถเรียกคืนได้หมวด ๕ข้อกำหนดอื่น ข้อ๒๔ สำนักงานมีอำนาจพิจารณายอมรับผลการตรวจสอบและรับรองมาตรฐานอันประกอบด้วยรายงานผลการทดสอบ(Test Report) หรือผลการรับรอง (Certification) จากหน่วยงานตรวจสอบและรับรองมาตรฐานของต่างประเทศตามหลักเกณฑ์ที่กำหนดไว้ในประกาศคณะกรรมการกิจการโทรคมนาคมแห่งชาติ เรื่องการตรวจสอบและรับรองมาตรฐานของเครื่องโทรคมนาคมและอุปกรณ์ข้อ๒๕ คณะกรรมการอาจกำหนดหลักเกณฑ์ประกอบการพิจารณารับจดทะเบียนหรือรับรองเครื่องโทรคมนาคมและอุปกรณ์บางประเภทเพิ่มเติมเป็นการเฉพาะก็ได้ข้อ๒๖ผู้ประกอบการที่มีหน้าที่ให้คำยืนยันเป็นลายลักษณ์อักษรว่าเครื่องโทรคมนาคมและอุปกรณ์ มีความสอดคล้องตามมาตรฐานทางเทคนิคหรือข้อกำหนดทางเทคนิคโดยใช้หลักการรับรองตนเองของผู้ประกอบการ (Suppliers Declaration of Conformity: SDoC) ตามที่กำหนดไว้ใน หมวด ๔ ของประกาศคณะกรรมการกิจการโทรคมนาคมแห่งชาติเรื่อง การตรวจสอบและรับรองมาตรฐานของเครื่องโทรคมนาคมและอุปกรณ์อาจร้องขอให้สำนักงานดำเนินการตรวจสอบและรับรองมาตรฐานตามประกาศนี้ได้ ทั้งนี้ให้สำนักงานรับทำการตรวจสอบและรับรองมาตรฐานเสมือนว่าเป็นเครื่องโทรคมนาคมและอุปกรณ์ประเภท กข้อ๒๗ในกรณีที่มีการร้องขอจากบุคคลใดที่ประสงค์จะให้มีการตรวจสอบและรับรองมาตรฐานของเครื่องโทรคมนาคมและอุปกรณ์ซึ่งไม่อยู่ภายใต้บังคับของประกาศคณะกรรมการกิจการโทรคมนาคมแห่งชาติ เรื่องการตรวจสอบและรับรองมาตรฐานของเครื่องโทรคมนาคมและอุปกรณ์ให้สำนักงานนำวิธีการและขั้นตอนในประกาศนี้มาปรับใช้กับการดำเนินการทดสอบ การจดทะเบียนหรือการรับรอง ตามแต่กรณี โดยอนุโลมข้อ๒๘ ประกาศนี้มิให้ใช้บังคับกับการตรวจพิสูจน์เครื่องโทรคมนาคมและอุปกรณ์ของกลางซึ่งสำนักงานดำเนินการภายใต้บทบัญญัติแห่งกฎหมายที่เกี่ยวข้องหรือการตรวจยืนยันความสอดคล้องตามมาตรฐานหรือข้อกำหนดตามมาตรการกำกับดูแลเครื่องโทรคมนาคมและอุปกรณ์ภายหลังการตรวจสอบและรับรองมาตรฐานข้อ๒๙ การใดที่มิได้กำหนดไว้หรือไม่อาจปฏิบัติได้ตามประกาศนี้หรือในกรณีที่มีข้อโต้แย้งเกี่ยวกับการตีความมาตรฐานทางเทคนิคหรือข้อกำหนดทางเทคนิควิธีการทดสอบ หรือความน่าเชื่อถือและการยอมรับเอกสารหลักฐานการตรวจสอบและรับรองมาตรฐานซึ่งดำเนินการโดยสำนักงาน ให้เลขาธิการเสนอคณะกรรมการเพื่อวินิจฉัยชี้ขาดคำวินิจฉัยชี้ขาดของคณะกรรมการให้เป็นที่สุดหมวด ๖บทเฉพาะกาล ข้อ๓๐บรรดาคำขอทดสอบรับรองตัวอย่างเครื่องวิทยุคมนาคมที่ยื่นต่อสำนักงานก่อนวันที่ประกาศนี้ใช้บังคับให้สำนักงานดำเนินการตรวจสอบและรับรองมาตรฐานโดยใช้หลักเกณฑ์ตามระเบียบกรมไปรษณีย์โทรเลขว่าด้วยการทดสอบรับรองตัวอย่างเครื่องวิทยุคมนาคมพ.ศ. ๒๕๓๘และระเบียบกรมไปรษณีย์โทรเลขว่าด้วยการทดสอบรับรองตัวอย่างเครื่องวิทยุคมนาคม(ฉบับที่ ๒) พ.ศ. ๒๕๔๔ จนกว่าจะดำเนินการแล้วเสร็จข้อ๓๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเว้นแต่หลักเกณฑ์ใน หมวด ๓ และในข้อ ๒๒ และข้อ ๒๖ ของประกาศนี้ให้ใช้บังคับเมื่อพ้นกำหนด ๑๘๐ วันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๒๗ธันวาคม พ.ศ. ๒๕๕๐พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑.ภาคผนวกอัตราค่าธรรมเนียมสำหรับการตรวจสอบและรับรองมาตรฐานของเครื่องโทรคมนาคมและอุปกรณ์โดยสำนักงานคณะกรรมการกิจการโทรคมนาคมแห่งชาติ(ดูข้อมูลจากภาพกฎหมาย)ปริยานุช/ผู้จัดทำ๖ กุมภาพันธ์ ๒๕๕๑วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑] ราชกิจจานุเบกษาเล่ม ๑๒๕/ตอนพิเศษ ๑๒ ง/หน้า ๑๗/๑๘ มกราคม ๒๕๕๑